 REPUBLIKA HRVATSKA

VUKOVARSKO-SRIJEMSKA ŽUPANIJA

 OPĆINA LOVAS

 OPĆINSKI NAČELNIK

KLASA: 604-05/20-01/ 01

URBROJ: 2196/05-20-1

U Lovasu, 03. rujna 2020.

Na temelju članka 50. Statuta Općine Lovas („Službeni vjesnik“ Vukovarsko-srijemske županije broj 05/13) načelnica Općine Lovas dana 03. rujna 2020. godine objavljuje:

**JAVNI POZIV ZA SREDNJOŠKOLCE S PODRUČJA OPĆINE LOVAS KOJI SU U PRETHODNOJ ŠKOLSKOJ GODINI 2019/2020. POSTIGLI ODLIČAN USPJEH I OSNOVNOŠKOLCE KOJI SU U PRETHODNOJ GODINI POSTIGLI ODLIČAN USPJEH S PROSJEKOM 5,0**

Pravo sudjelovanja na javnom pozivu imaju svi srednjoškolci i osnovnoškolci s prebivalištem na području Općine Lovas. Za kandidaturu je potrebno dostaviti popunjeno Prijavnicu za poziv koja se može preuzeti s internetske stranice Općine Lovas [www.lovas.hr](http://www.lovas.hr) ili u uredu Općine Lovas. Prijavnicu dostaviti osobno, poštom ili e-mailom u Općinu Lovas, Ante Starčevića 5, 32 237 Lovas ili na e-mail: info@lovas.hr do 17. rujna 2020. godine.

Uz prijavu sa adresom i brojem telefona/mobitela potrebno je dostaviti presliku svjedodžbe iz prethodne školske godine.

Na poziv imaju pravo srednjoškolci i osnovnoškolci pod uvjetom da:

* imaju prebivalište na području Općine Lovas
* da su školske godine 2019/2020. postigli odličan uspjeh –

 srednjoškolci – odličan uspjeh, osnovnoškolci – odličan uspjeh s

 prosjekom 5,0.

Imena nagrađenih biti će objavljena 21. rujna 2020. godine na oglasnim pločama i internetskoj stranici Općine Lovas, a prigodne nagrade će biti uručene srednjoškolcima i osnovnoškolcima u petak, 25. rujna 2020. godine na Dan Općine Lovas na svečanoj sjednici Općinskog vijeća u Lovasu.

Prijave se smatraju valjanom ako su podnesene pravodobno s potpunom dokumentacijom i u propisanom roku koji je naveden u javnom pozivu. Prijave s nepotpunom dokumentacijom ili prijave koje ne budu podnesene u propisanom roku neće se razmatrati. Dopuna dokumentacije kao prilog prijavi pristiglih izvan roka za podnošenje prijava neće se razmatrati. Dostavljena dokumentacija ne vraća se podnositelju prijave.

Sve dodatne informacije o provedbi postupka javnog poziva mogu se dobiti svakim radnim danom od 07,30 do 15,30 sati, na broj tel: 032/525-096 ili osobno u zgradi općinske uprave Općine Lovas, Ante Starčevića 5, Lovas.

Načelnica Općine Lovas

Tanja Cirba, dipl. novinar